Apartament a estrenar, d'obra nova, amb 3 habitacions al centre d\nApartament a estrenar, d'obra nova, amb 3 habitacions al centre de Sant Julià de Lòria\n120 m2 3 2 Inclòs Inclosa\nApartament a estrenar d'obra nova al centre de Sant Julià de Lòria, a prop de tots els serveis i amb bona comunicació amb el transport públic. La finca va ser construida al 2007 per un constructor local complint tot els estàndards d'alta qualitat. La propietat consta de 120 m2 distribuits d'una forma funcional i pràctica per al dia a dia. La zona diurna destaca per l'amplitud de les estàncies i la llum natural, englobant així una espaiós saló-menjador amb una cuina office totalment equipada, separada del saló per una porta corredissa de vidre. Tota la fusteria dels armaris són de la casa Carré i estan completament forrats i acabats per dintre. La zona nocturna consta de 3 habitacions, de les quals una és en suite, aquesta té un ample lavabo amb dues piques y banyera. Les altres dues habitacions dobles comparteixen un lavabo completament equipat amb plat de dutxa. Totes les habitacions consten d'armaris encastats i són exteriors. Plaça de parking al mateix edifici inclosa al preu. Per a mes informació: www.and.immo


Un cercador ha d’oferir continguts? – Miquel Serrabassa\nGoogle ha comprat Zagat. Ho llegeixo al blog de l’Enrique Dans i em pregunto si un cercador ha d’oferir continguts, o quins motius podrien empènyer-lo a fer-ho. Perquè si partim de la base que un cercador és un gran agregador de continguts externs, per quin motiu adquireix una guia de restaurants per incloure, probablement, les valoracions a Google Maps?\nHi ha diverses respostes possibles. Una de les més convincents, com a mínim per mi, és que, malgrat que Google millora cada cert temps el seu algoritme de cerca per centrar els resultats en la qualitat i no en el posicionament pròpiament dit, i que això fa que cada cop sigui més probable que disposi de continguts rellevants, un automatisme no pot comparar-se amb el treball humà de recerca. I en certs serveis, on la cerca es basa també en valoracions, el fet d’incorporar informació prèviament verificada dóna un punt més de confiança a l’usuari.\nPer altra banda, però, Google estaria desmarcant-se de la tasca d’un cercador com a tal, perquè ja no ofereix només contingut aportat pels usuaris, directa o indirectament, sinó que s’involucra en la creació de nous continguts, potser per necessitat o potser perquè també vol ocupar àrees importants de negoci a la xarxa. Unes àrees que farien recomanable, o com a mínim li donarien una excusa, per descartar resultats de la “competència” en aquests àmbits, tot i que això vagi també contra la filosofia d’un cercador obert, del “Don’t be evil” de Google.\nPotser Google s’està buscant massa enemics. O potser té la seguretat que disposa de prou potencial com per superar-los, potser no en qualitat però si en usuaris, degut a la seva posició dominant en cerques o, com deia en Francesc Grau al seu blog, per ser la “pàgina d’entrada” a la xarxa de molta gent. Però Facebook, el competidor més directe en xarxes socials, li treu avantatge sense generar continguts. Foursquare tampoc crea els continguts del seu servei: són els usuaris qui els aporten. I la resta de cercadors semblen centrats en intentar oferir resultats de cerca més que moure’s en altres sectors, tot i que una bona part d’aquests estan força per darrere de Google.\nI vosaltres què en penseu? Google ha de convertir-se en un “all-in-one” de la xarxa? Oferint accés a continguts externs, però creant-ne ell mateix i donant-los prioritat?\ncontinguts, Google, Zagat\nUna resposta a “Un cercador ha d’oferir continguts?”\n9 de setembre de 2011 a les 14:37\nMiquel, molt agraït per la teva referència a ‘casa teva’. Un plaer X-)\nPersonalment, estic bastant d’acord amb el que dius, encara que si repassem la trajectòria del buscador veurem que li agrada provar nous camins, que potsé no sap ben bé si serà capaç de captivar l’usuari o no. En qualsevol cas, ho intenta. El model de prova-error no és recriminable, ni tan sols a ell, però amb adquisicions d’aquesta magnitud, potsé fa que volem veure més del què ell mateix hi vol veure.. En qualsevol cas, el temps, un cop més, durà el pes de l’errada o l’encert 🙂


EL CONSELL CATÒLIC DE MALLORCA | AAVIB\nEL CONSELL CATÒLIC DE MALLORCA\n2 septiembre, 2016 · de aavibcomunica\t· en altres, articles, notícies.\t·\nEl passat dia 18 d’agost es va publicar al BOIB, l’esperada convocatòria de subvencions del Consell del Departament de Cultura (Link) amb motiu de la commemoració de l’Any Ramon Llull, amb una dotació de 100.000 €.\nL’objecte: “la realització (…) d’activitats culturals en forma de congressos, concerts, exposicions o audiovisuals, que persegueixin les finalitats de donar a conèixer la figura del beat Ramon Llull, el lul·lisme i els seus contextos cultural i/o musical i/o científic, així com la difusió i la promoció de la seva obra, en el marc de l’Any Ramon Llull.”\nBeneficiaris: “les entitats associatives religioses de l’Església Catòlica i les circumscripcions territorials d’aquesta, amb personalitat jurídica, erigides, creades o instituïdes per l’Església Catòlica.”\nNo ens deixa indiferents, el fet que només les entitats associatives catòliques puguin ser beneficiares de la convocatòria de subvencions públiques. Si l’objectiu que es persegueix és conèixer difondre la figura de Ramon Llull. No és de bon Cristià que s’excloguin a la resta d’associacions que “laicament” també estan interessades en la mateixa temàtica.\nCrida l’atenció l’escàs, per no dir marginal, pressupost que el Consell dedica a les Arts Visuals, així les coses, el Departament de Cultura manté descuidada la producció artística i continua mostra’n-se ineficaç en promoció cultural, sense pla d’actuació encara es reparteixen les exposicions de la Capella de la Misericòrdia sense convocatòria pública o insisteixen en programes fins ara estèrils com “noves presències” o “cultura en xarxa”.\nCreiem que la intel·ligència col·lectiva, la participació, la democratització i la inclusió de totes les capacitats i aportacions sigui quina sigui la confessió dels beneficiaris, són essencials pel procomú.\nEtiquetas: AAVIB, bones pràctiques, Consell de Mallorca, Esglèsia Catòlica, Frau Jove, Ramon Llull\n← #CONTINGUTS_AAVIB: Parlem amb BERTA SUREDA\nQue succeeix quan una institució pública convida directament a l’AAVIB a fer una “performance” a la nit de l’art? →


Demana Pressupost Gregori Motor Boxes\nD'acord amb el que estableix el REGLAMENT (UE) 2016/679 de 27 d'abril de 2016, l'informem que les dades personals proporcionades són confidencials i formen part dels tractaments titularitat de PNEUMÀTICS GREGORI, SL, amb la finalitat d'agilitzar la nostra gestió i servei, així com proporcionar-li informació referent als nostres productes i serveis que puguin ser del seu interès, fins i tot per mitjans electrònics tret que ens manifesti el contrari. Pot exercir els seus drets d'accés, rectificació, cancel·lació, oposició i, si escau, portabilitat i limitació, enviant un escrit acompanyant una fotocòpia del DNI a la següent adreça: Carrer Salvador Dalí, 10 Edifici Grismatèria - 43205 REUS o enviant un correu electrònic a gregori@pgregori.com\nDemana'ns pressupost sense cap mena de compromís, t'elaborarem el més ràpid possible un pressupost transparent que coincideix amb la factura. Et donarem el millor tracte i un servei d'una alta qualitat, és el nostre compromís.\nCorreu electrònic (MAIL)\nCom prefereixes rebre el pressupost? Seleccionar Correu electrònic Whatsapp Trucada telefònica\nTaller més proper o el taller on prefereixes anar Seleccionar Reus (Velers, 16-18) Tarragona (Pol. Ind. Francolí p.14) Valls Encara no ho sé\n¿Què necessites? Explica'ns què necessites i fes les observacions que creguis oportunes *\nD'acord amb el que estableix el REGLAMENT (UE) 2016/679 de 27 d'abril de 2016, l'informem que les dades personals proporcionades són confidencials i formen part dels tractaments titularitat de PNEUMÀTICS GREGORI, SL, amb la finalitat d'agilitzar la nostra gestió i servei, així com proporcionar-li informació referent als nostres productes i serveis que puguin ser del seu interès, fins i tot per mitjans electrònics tret que ens manifesti el contrari. Pot exercir els seus drets d'accés, rectificació, cancel·lació, oposició i, si escau, portabilitat i limitació, enviant un escrit acompanyant una fotocòpia del DNI a la següent adreça: Carrer Salvador Dalí, 10 Edifici Grismatèria - 43205 REUS o enviant un correu electrònic a gregori@pgregori.com.


El bloc d'en Climent | Felip V ataca de nou\nHe vist aquests dies com l'estat ataca de nou. Que contra qui? Contra aquells catalans que volem que el nostre país es converteixi en estat. Motiu de l'atac? La crema d'un A-3 amb el retrat d'un senyor, ai, perdó, d'un Senyor. Sovint penso que el poder espanyol està rabiós perquè no pot engarjolar gaires catalans. Ho dic en referència a Euskadi, on cada dia tanquen basques i bascos.\nEs deuen preguntar que com és que essent els catalans el triple de població que els bascos, n'hi ha tan pocs a la garjola. I és clar, quan veuen una mínima possibilitat, els hi cau la baba de pensar que podrien tancar-ne un o dos. Penso que a alguns els encantaria que aquí tinguéssim un grup armat com a altres indrets, d'aquesta manera ja tindrien l'excusa de poder-nos posar a tots sota sospita. Però els catalans hem après de la nostra pròpia història. Fa molts segles que no guanyem batalles. Per tant, la nostra via ha de ser una altra. I a vegades, penso que Espanya ajuda a desvetllar cada vegada més consciències.\nAra pateixo pels nostres amics del País Valencià. Si cremar una foto d'un rei et pot enviar de 6 mesos a 2 anys a la presó, què no deu poder passar si agafes el retrat d'un rei, Borbó, per més inri, i el gires de cap per avall, com fan amb molt de gust els xativins, que en tenen un de penjat així al museu d'Almodí. Perquè, és clar, una cosa és incinerar, i ja està, i l'altra és deixar un retrat permanentment de cap per avall, amb el risc que la sang li pugi al cap. Fins i tot ho podrien considerar tortura.\nPotser estem ja al límit, però penso que s'acosta ja l'hora que els catalans i les catalanes ens posem ja dempeus i amb dignitat diguem prou. Prou d'aguantar, de sofrir, de demanar perdó, ...Gandhi ho va saber fer i va aconseguir el que les matrelletes no havien aconseguit.\nEstic segur que podem, però no sé si ho volem!\n0 Comentaris a "Felip V ataca de nou"


Els vehicles pesants comencen a circular per un dels carrils del tram de la carretera CG-1 afectada per l'esllavissada\nEl Govern d'Andorra pretén aprovar, en el termini màxim de sis mesos, un reglament específic sobre estabilització de terrenys a través d'ancoratges, a partir del qual quedin regulats els sistemes d'inspecció i control que s'hagin de dur a terme. A més, l'executiu del país vol introduir diverses modificacions a l'actual normativa de construcció, per tal de posar de manifest d'una forma més clara les obligacions que tenen els propietaris envers el manteniment dels elements de protecció de la muntanya. També es vol impulsar, conjuntament amb els comuns (ajuntaments), un pla per revisar l'estat d'altres desmunts que hi ha al país. Dos dies després de l'esllavissada que va afectar la carretera CG-1 a l'alçada del centre comercial Punt de Trobada, aquest dilluns s'ha recuperat la circulació dels vehicles pesants per un dels carrils d'aquesta via, els quals poden passar-hi de forma alternativa i sota la supervisió de la policia andorrana.\nAquest dilluns s'han començat a instal·lar les mesures de contenció, de caire provisional, a la zona propera a la CG-1 afectada pel despreniment. D'aquesta manera, es pretén aixecar un mur de deu metres d'alçada a la zona on hi ha el magatzem del Comú de Sant Julià de Lòria i també col·locar bigues de ferro i malles a la part del terreny on hi havia l'excavació. Tot plegat, per poder protegir aquest tram de carretera en cas que es produïssin noves esllavissades i poder restablir-hi totalment el trànsit a partir d'aquest dijous.\nEn el Consell de Ministres extraordinari celebrat aquest dilluns s'ha aprovat una declaració d'emergència, la qual serveix per poder contractar de forma directa les empreses que han d'executar tots els treballs que calgui dur a terme a la zona de l'esllavissada. El cap de govern d'Andorra, Xavier Espot, ha dit que, arran de l'incident de dissabte passat, cal fer una "reflexió i anàlisi" sobre si "els mecanismes legals i reglamentaris de control són suficients" i, posteriorment, ha anunciat un seguit de modificacions normatives que es volen dur a terme en els propers mesos per "ajudar a prevenir o evitar situacions com la dels últims dies".\nD'entre les incorporacions previstes, n'hi ha la d'especificar en el reglament de construcció les obligacions que tenen els propietaris a l'hora de mantenir les edificacions, parcel·les i instal·lacions en condicions òptimes, a més d'establir un període, previsiblement de cinc anys, per inspeccionar-les. També es pretén que les llicències de moviments de terres estiguin sempre vinculades a una altra d'edificació i que en cas que aquesta no s'acabi executant calgui restituir el terreny al seu estat original.\nPer la seva banda, el ministre d'Ordenament Territorial d'Andorra, Jordi Torres, ha explicat que tot i que encara s'estan produint despreniments a la zona de l'esllavissada, hi ha "un marge de seguretat" a la zona on hi havia l'excavació per "retenir els sediments que van caient". Mentre, el director d'aquest departament, Manel Riera, ha recordat que, aquest mes de juliol, el Comú de Sant Julià de Lòria va requerir a la propietat dels terrenys que actués en els sistemes d'estabilització de la muntanya, ja que s'hi havien detectat algunes deficiències.\nNou carril per a cotxes a l'aparcament de davant del Punt de Trobada\nA més, des de poc després de les sis de la tarda d'aquest dilluns, s'ha habilitat un nou carril exclusiu per als cotxes que arriben al Principat des de la Seu d'Urgell. El pas s'ha condicionat per l'aparcament exterior que hi ha al davant del centre comercial del Punt de Trobada, amb la qual cosa s'evita que hagin de continuar circulant per una part del pàrquing que hi ha dins l'edifici de l'establiment. Aquesta alternativa, també provisional fins a la reobertura de la carretera, pretén agilitzar el trànsit en aquesta zona i disminuir les cues que s'han registrat en alguns moments de la jornada, les quals han arribat fins a la capital alturgellenca.\nDes de l'executiu andorrà calculen que fins ara hauran caigut de la muntanya uns 30.000 metres cúbics de material. A més, també han informat que aquest diumenge a la tarda es va produir un nou despreniment i que la zona de més risc és la que queda al darrere del magatzem del Comú de Sant Julià de Lòria. Cal tenir en compte que al terreny on s'hi va fer l'excavació es va dur a terme un desmunt de 40 metres d'alçada, als quals cal sumar uns altres 20 que queden per sota del nivell de la carretera.


Dones de Mercat el reportatge de Joaquima Beleña\nConversem amb la Joaquima Beleña, carnissera al Mercat de Palamós i directora del reportatge Dones de Mercat.\nUn reportatge que neix de la intenció de visibilitzar de nou dels col·lectius que va ser considerat essencial durant la pandèmia.\nDes de Palamós, ens va arribar la informació de la creació del reportatge Dones de Mercat. Aquest és un treball que neix amb la intenció de donar veu de nou un dels col·lectius que va ser considerat essencial durant la pandèmia. A continuació, ens ho explica la Joaquima Beleña, membre del col·lectiu i creadora del reportatge.\nEn primer terme, la Joaquima Beleña comparteix que el documental parteix de la idea que amb l’arribada de la pandèmia, el sector del consum alimentari va guanyar pes i va resultar un bé essencial. Però ara, aquesta posició ha canviat.\nEn aquest sentit, des del col·lectiu que conformen les dependentes del Mercat de Palamós, reclamen ser categoritzades com a servei essencial en el procés de vacunació.\nTot seguit, Beleña justifica que el seu col·lectiu també es exposat de cares a un públic extens diàriament i alhora practiquen la manipulació d’aliments.\nLa gravació del reportatge Dones de Mercat al Mercat de Palamós\nPreguntada sobre el procés de gravació del reportatge, la Joaquima comparteix que després de proposar la gravació a tots els companys i companyes del recinte, hi van voler formar part.\nTal com ens explica la Joaquima, la gran majoria del col·lectiu d’atenció al client en el consum és ocupat per dones. En aquest sentit, aquest és també un altre dels objectius del reportatge Dones de Mercat.\nPer últim, la Joaquima Beleña aprofita el nostre altaveu per aclarir que el reportatge no és resultat d’una queixa. Si no d’una reivindicació per cridar l’atenció als responsables de l’ordre de vacunació.\nPodeu accedir a l’entrevista completa amb la Joaquima Beleña, carnissera al Mercat de Palamós i directora del reportatge Dones de Mercat, a l’arxiu següent.\nEtiquetes COVID-19 Dones de Mercat Feminisme Mercat de Palamós Vacuna COVID


Data: Darrer Diumenge d´Agost LLoc: Castellterçol (Vallés Oriental)\nCada any, a finals d'agost i quan s'acaba ja l'estiu, té lloc a Castellterçol la Festa Major. Potser actualment és el comiat de les vacances per a molta gent (sobretot pels escolars). Antigament però, era la celebració del final de la sega, del batre i del treball dur de tot l'estiu. En els darrers anys, el quart diumenge d'agost és el dia central de la festa, la qual comença el dissabte abans i acaba el dimarts següent. En total, són quatre dies de balls, cançons i gresca. Potser unes de les tradicions més notables d'aquesta festa són els balls de la Dansa de Castellterçol i el Ball del Ciri.\nLes Danses cerimonials\nAl costat de l´ utilització religiosa de la dansa, també la societat civil que\ns'organitza troba en el ball formes d'estructuració, de selecció i solemnització dels seus rituals, que ben aviat aniran adquirint entitat i difusió.\nLa dansa cerimonial adquireix major excel•lència en les ocasions en què es balla com a lluïment o bé quan la dansa serveix com element de selecció o de tria.\nEsmentaríem com exemples notables l'elegància d'una "Morisca" de Gerri de la Sal, o La Dansa de Castellterçol, La Gala de Campdevànol...\nAquestes danses cerimonials són les que han gaudit d'una major\ncontinuïtat i de més gran difusió, per tot això aquests balls s'han convertit en model de la dansa catalana tradicional.\nDansa de Castellterçol i El Ball del Ciri\nDeclarada Festa Tradicional d’Interès Nacional el 8 de juny de 1985.


Quins beneficis tenen els petons per a la salut. | Conceptum Reus\nQuins beneficis tenen els petons per a la salut.\nTant donar com rebre un petó és una sensació que posa la pell de gallina, especialment si te’l dóna la persona amb qui desitges estar. Els petons són una manera de demostrar tendresa i de comunicar-se. Però els beneficis dels petons traspassen l’àmbit emocional i tenen molts efectes meravellosos per a la salut, tant psíquica com física. Te’ls expliquem.\nUn petó és un acte universal que expressa amor i afecte, i n’hi ha de diversos tipus, des dels que es donen per saludar fins als més passionals que expressen sentiments molt profunds que ens permeten connectar amb l’altra persona. Un petó pot significar molt i, depenent del moment i de la persona que t’ho dóna, pot ser una experiència única i màgica.\nBesar-se és la manera més bonica d’expressar i rebre no només amor, sinó també afecte. S’han realitzat diversos estudis i recerques sobre els petons. Et resumim algunes de les conclusions sobre els beneficis que els petons poden portar a la nostra vida, tant a nivell físic com emocional.\nBesar-se apassionadament permet accelerar el batec cardíac d’una manera sana i, com a conseqüència, disminueix la pressió arterial. A més, besar produeix la dilatació dels vasos sanguinis, facilitant que arribi més sang a tots els teus òrgans vitals. Una cosa molt semblant passa quan ens exercitem a nivell físic.\nPrevenció de dolors\nUna dilatació dels vasos sanguinis ens permet una major arribada de sang als diferents òrgans i, com a conseqüència, una major sensació analgèsica. Per això una bona sessió de petons pot ajudar a alleujar el dolor, ja sigui menstrual, de cap o muscular.\nMillorar la salut higiènica-bucal\nUn dels efectes directes de l’acte de besar és la secreció de més saliva a la boca, i és aquesta saliva i la seva acidesa la qual serveix com a mecanisme de protecció de la placa de les dents que, per contra, genera la càries. Sorprenent, oi?\nEls petons indueixen la producció d’hormones com la serotonina, la dopamina i l’oxitocina, entre d’altres endorfines. L’alliberament hormonal que produeixen els petons està lligada a una reducció dels nivells de cortisol, una hormona que el cos humà produeix davant d’una situació d’estrès, de manera que et farà sentir millor.\nBesar-se pot arribar a cremar fins a 16 calories per cada petó, depenent de la passió amb què es faci. No són moltes, però això que res.\nMés autoestima i la productivitat\nUn estudi alemany va determinar que una bona sessió de petons abans d’anar a treballar incrementava la seguretat i l’autoestima i, com a conseqüència, la productivitat en el treball.\nBesar-se mobilitza i tonifica una gran quantitat de músculs de la cara i de la mandíbula, que sovint són els principals punts problemàtics per als que es preocupen per l’envelliment cutani i les arrugues.\nIndicador de compatibilitat sexual\nFinalment, l’acte de besar-se és útil per comprovar la vostra compatibilitat sexual que té amb l’altra persona abans de involucrar-se més profundament i establir projectes de futur.\nI tu, quants d’aquests beneficis coneixies sobre els petons? Coneixes algun més que no hàgim esmentat anteriorment? Comenta’ns a través de les nostres xarxes socials, estarem encantats de rebre’t.\nPrevAnteriorCom saber a quina edat necessito ajuda per a la fertilitat.\nSiguienteQué beneficios tienen los besos para la salud.Next


CANCEL·LAT Dos segles de guitarra a Barcelona. Conferència i concert\nCicle coordinat per Lito Iglesias\nEls dissabtes 9 i 16 de novembre de 2019, d'11h a 13h La Central del Raval\nBarcelona ha acollit durant la seva història grans personatges que han marcat el desenvolupament de la història de la guitarra. Alguns han sigut intèrprets, altres compositors, altres professors i en molts casos un combinació d’aquestes tres coses. En ocasions, Barcelona ha sigut el seu bressol, mentre que en altres ha sigut escollida per músics de diferents procedència per desenvolupar la seva activitat en diferents moments de la seves vides.\nComençant per l’època de Fernando Sor, avançarem cronològicament fins els nostres dies (segle XIX, Francesc Tàrrega, Miquel Llobet i Emili Pujol i segle XX).\nEn cada un d’aquests trams s’ofereix alguna peça musical que es contextualitza mitjançant les explicacions i les imatges projectades. Dintre de cada un d’aquests espais temporals es relacionen: els personatges més rellevants en l’àmbit de la guitarra, la interacció entre ells, la repercussió que ha tingut, la estructura i arquitectura de la Barcelona que van conèixer i els esdeveniments històrics que van viure.\nPrimera part - Dissabte 9 de novembre\n-Tres petites peces, F. Sor (1780/1839)\nMinuetto Op.11, n.5\nAndante Largo Op.4\nMinuetto Op.11 n.3\n-El artanense, J. Viñas (1823/1888)\nUna flor, J. Brocà (1805/1882)\nDos tangos, J. Ferrer (1835/1916)\n-Tango, F. Tàrrega (1854/1909)\nSevilla, I. Albéniz (1860/1909)\nSegona part - Dissabte 16 de novembre\n-Tango, E. Pujol (1895/1980)\nDues cançons populars, Har. M. Llobet (1878/1938)\n-Platero (de "Platero y yo"), E. Sainz de la Maza (1903/1982)\nMar (de preludios nostálgicos), Ma. Luisa Anido(1907/1997)\nEstudi en Dm., F. Cubedo (1952)\nPreludi seqüencial n.1, C. Puértolas (1954)\nRevival, J. Codina (1952)\nLa més trapella, T. Soler (1949).\nJoan Furió, guitarra. Ha actuat com a solista i amb diferents formacions de cambra per Europa, Estats Units i Japó. Ha estat convidat a col·laborar en diversos festivals com LIGITA (Liechtensteiner Gitarrentagen) o en el Koblenz International Guitar Festival. Ha sigut professor de guitarra del Conservatori Municipal de Música de Barcelona des de l'any 1977 al 2017. Té editat un C.D. per la casa discogràfica La Mà de Guido, amb el títol “Havaneres per a guitarra (1830-1936)”. L’any 2005 va col·laborar amb el grup d’havaneres Port-bo realitzant entre d’altres, un concert al Palau de la Música Catalana del que s’editaren un CD i un DVD pel segell Picap. Recentment ha editat un C.D. de guitarra i piano junt amb la pianista Lali Vivas, per la mateixa casa discogràfica, amb el títol “Retrats”. En la seva formació destaquen els mestres J.F.Garrido, K.Ragossnig i A.Pierri, i la influència de O.Cáceres, H.Smith, D.Russell i L.Brouwer.\nCalendari: Els dissabtes 9 i 16 de novembre, d'11h a 13h.\nInformació i reserves: academia@lacentral.com / 93 550 46 01\nLes inscripcions només seran definitives una vegada s’hagi efectuat el pagament del curs. Els antics alumnes tenen un 5% de descompte.\nDesprés de la primera sessió, no es reemborsarà l’import del curs. En cas de no poder assistir al curs, caldrà avisar amb un mínim de 48h d’antelació. En cas contrari, es reemborsarà només la meitat de l’import.\nSi les circumstàncies ho requereixen, la programació dels cursos pot ser modificada.\nLa targeta de client és vàlida pels cursos de l’Acadèmia.


La ressaca de Nadal a Alcoi: el 3% de la població està contagiada de coronavirus\nEl municipi, en confinament perimetral des del 7 de gener passat, se situa al capdavant d’Espanya en positius entre les ciutats de més de 40.000 habitants\n— Alcoi, Dénia i Alzira, tres de les deu ciutats espanyoles amb més incidència de coronavirus\nL'hospital Verge dels Lliris d'Alcoi en una imatge d'arxiu.\nAlicante — 13 de enero de 2021 22:31h\nA Alcoi se li han entravessat les festes de Nadal. Els contagis per Covid-19 s’han disparat en aquesta ciutat valenciana fins a encapçalar el rànquing espanyol dels municipis amb més casos diagnosticats en els últims 14 dies per cada 100.000 habitants –tenint en compte la variació dels casos respecte dels 14 dies anteriors–.\nAmb una incidència acumulada de 1.807 contagis, en una població de quasi 59.000 habitants, les dades facilitades per la Conselleria de Sanitat Universal i Salut Pública indiquen que el 3,06% de la població alcoiana està actualment infectada. Amb una tendència a l’alça del 179%, l’alcalde socialista, Toni Francés, en previsió de l’augment de casos, va reclamar fins a aconseguir-lo el dia 5 de gener passat el confinament perimetral d’Alcoi, que es va activar al cap de dos dies durant dues setmanes.\nAquestes dades, que parteixen de la classificació elaborada per aquest mitjà per a ciutats amb més de 40.000 residents, contrasten amb la veïna Alacant, capital de la província, amb una incidència acumulada de 349 positius –el 0,10% de la població–, que la converteixen en el segon municipi d’Espanya amb menys contagis.\nPer què Alcoi ha passat de ser de les ciutats amb menys risc de contagi a estar-hi al capdavant? La resposta, reconeixen diverses fonts consultades, és complexa. “No té explicació, ens hem mantingut molt baixos abans de Nadal i prompte o tard arriba el virus”, explica una infermera que treballa en la localitat i que prefereix no revelar el seu nom. “Crec que s’han respectat bastant les mesures de seguretat, per la qual cosa deuen haver sigut les reunions familiars”, afig. Una altra sanitària no opina igual. “La gent s’ha saltat les normes i s’ha confiat més coincidint amb Nadal, una tradició molt arrelada ací”, explica.\nEls positius s’han disparat per les trobades per Nadal? “És veritat que ací Nadal té més arrelament que en altres municipis, però hem pres moltes mesures per evitar que passara això”, respon el regidor de Sanitat, Miguel Juan Reig, després de recordar que, com a responsable d’Esports, va ordenar el tancament setmanes arrere de totes les instal·lacions i es van suspendre les competicions esportives, sense oblidar que la regidoria de Festes es va veure obligada a cancel·lar la tradicional cavalcada dels Reis Mags, la més antiga d’Espanya.\nSobre això, el municipi alcoià és conegut no sols per la seua popular cavalcada, sinó també per les seues festes de Moros i Cristians, suspeses, i pel seu Mig any, que hauria d’haver-se celebrat el 24 d’octubre. La cancel·lació no va evitar, tanmateix, que tingueren lloc celebracions privades de les filaes de festes que van desoir l’Ajuntament, que els havia reclamat “responsabilitat”. Dies després, Alcoi tenia 114 casos per cada 100.000 habitants, malgrat que al setembre a penes arribava a 50 casos. A mitjan novembre, els positius s’havien disparat a 510.\nTornant a la situació actual, el regidor Juan Reig revela durant la conversa telefònica que des de dilluns passat és positiu per Covid-19, i s’ha convertit en el primer membre de l’equip de govern a estar contagiat. El seu cas és, no obstant això, representatiu del que està passant a la ciutat, ja que quasi tot el seu nucli familiar –dona i un dels dos fills– i la germana, el cunyat i la mare, que viuen en la mateixa finca en un altre immoble, estan contagiats; tots presenten símptomes lleus.\nAlcoi va ser notícia al principi de la pandèmia per l’alta taxa de mortalitat registrada en la residència Domus Vi, de gestió externalitzada. Dels seus 139 residents, en van morir per coronavirus 73. Fins hui s’han registrat un total de 134 morts a Alcoi, el brot del qual en aquest centre de majors ha derivat en el fet que siga una de les ciutats valencianes amb més nombre de morts.\nFonts pròximes a les residències alcoianes assenyalen que actualment el virus sembla que està controlat. Només hi ha un únic positiu en el centre de Domus Vi. Aquestes mateixes fonts, que pertanyen a l’àmbit sanitari, consideren que els contagis que hi ha hagut en els geriàtrics ixen del personal laboral. De fet, un dels problemes principals que afronten des de fa mesos és el dèficit de professionals, molts d’ells de baixa, informen aquestes fonts.\nPreguntada la Conselleria d’Igualtat i Polítiques Inclusives, reconeix la situació i per això reforçaran el personal amb la contractació de 130 auxiliars per a les residències públiques valencianes, a més de 360 sanitaris a partir de febrer per a les tres províncies, dels quals 179 corresponen a Alacant.


e 3 de Maig: Una gestió més comunitària de la música |Nativa\n3 de Maig: Una gestió més comunitària de la música\nEscrit el 27/04/2013 per admin a la categoria ACTIVITATS D'INDIGESTIÓ.\nJORNADA DE TREBALL – Buscant un model de gestió més comunitari per la música\n3 de Maig de 2013. 12:00-14:30h\nLloc: Sala Pau Casals- Hotel Atenea Aventura – Avinguda de Ramon d’Olzina, 52. Vila-Seca\nTal com van les coses podem pensar que durant molts anys hem cregut en un model de la música com a negoci, més basat en fantasies que en la realitat. Els números rarament parlen de negocis amb benefici quan ens fixem en la música d’aquí. I quan ho fan -potser hauríem de dir quan ho feien- els ingressos provenen més de fonts indirectes -sector públic, drets d’autor, publicitat,…- que del rendiment directe de l’activitat.\nD’altra banda, sovint hem vist com la idea que molts músics, gestors públics, periodistes, agents musicals, gent d’associacions i altres, tenim de la música com a bé social i cultural, perd entitat quan entrem en suposades lògiques de mercat.\nPotser és bon moment, doncs, per replantejar-nos què estem fent, quin llenguatge assumim i quins projectes de futur suposem desitjables, i de plantejar-nos models de gestió de la música més propers a un cert ideal de música lligada a la gent que molts desitgem. Models que potser no cal buscar en un futur imaginari sinó que potser podem trobar donant valor a algunes pràctiques ja existents, aquí i en altres entorns.\nHo farem en una jornada que serà un espai de reflexió compartit. Inclourà, això si, convidats que ens aportaran les seves reflexions sobre aquestes qüestions, i també hi haurà moments per al treball en grup i per al debat general.\n> Dani Granados (Producciones Doradas, membre del grup Taràntula, membre de ZZZINC)\n> Lluís Nacenta (Musicòleg, crític i comissari, coordinador del Màster en Art Sonor de la Universitat de Barcelona).\n> Quimantú Segura (Antropòleg, gestor cultural, tècnic de so, músic –Gato el Qiman-, director de La Bàscula)\n> Albert Bardolet (Director de l’ Àrea de Música de l’ICEC).\nCoordina la Jornada: Indigestió (i la condueix Jordi Oliveras).\nOrganitza: FIM (Fira de música al carrer de Vila-Seca).\nInscripció gratuïta: https://www.firacarrer.cat/cms/index.php/fimpro/acreditacio-pro\n« Cine Liberté ¿Dónde están la casita, el gato y la palmera? »


Joan Carles I i Sofia, investigats per l'ús de targetes opaques | NacióDigital\nper NacióDigital , 3 de novembre de 2020 a les 09:06 |\nAnticorrupció està investigant els moviments de diverses targetes de crèdit opaques que utilitzaven Joan Carles I, la seva dona, Sofia de Grècia, així com altres membres de la família reial, segons avança elDiario.es. Es tracta de targetes que s'abonen des d'un compte en el qual ni l'exrei ni la seva família apareixen com a titulars.\nAra bé, segons explica el mitjà, ni Felip VI, ni la reina Letizia, ni les dues filles, Leonor i Sofia, apareixen entre els beneficiaris d'aquestes targetes. Però si altres familiars directes de Joan Carles. A més, expliquen que la investigació també ha permès identificar a dos individus vinculats amb la trama: un ciutadà mexicà i un càrrec de la Guàrdia Civil.\nLa Fiscalia d'Anticorrupció està analitzant totes les despeses fetes amb aquestes targetes i l'origen dels fons amb les que les cobrien: diners procedents de l'estranger. És traca de moviments de capital posteriors a 2014, motiu pel qual els possibles delictes vinculats a aquests fluxos de diners irregulars poden ser imputats a Joan Carles i Sofia, ja que se situen després de l'abdicació.\nMentre s'esperen les rogatòries a diferents països del món per esbrinar d'on provenen els fons, Anticorrupció ja ha trobat indicis d'un presumpte delicte fiscal, ja que es tracta d'increments de renda no declarats superiors a 120.000 euros en un únic exercici. Entre les despeses carregades a la targeta de Sofia de Grècia hi consten diversos viatges a Londres.\nLa causa, si prospera, serà instruïda per la Sala Segona del Suprem, ja que tant el rei emèrit com Sofia són aforats.\nAquestes targetes opaques no estan vinculades als milions saudites transferits a Corinna Larsen. De fet, com que l'escàndol vinculat als diners àrabs es va donar d'abans de l'abdicació de Joan Carles I, segons explica elDiario.es, el fiscal del Suprem que porta el cas, Juan Ignacio Campo, planteja sol·licitar l'arxivament de la causa.\nUn dels terroristes de Viena estava identificat pels serveis d'intel·ligència\nPolítica, Borbons, familia reial, ús, targetes opaques, Joan Carles I, investigats\nNomés sabem la punta\nPer Regina Nules el 3 de novembre de 2020 a les 18:37\nCom deu ser tot l'ceberg ?


49° 33′ 15″ N, 2° 56′ 23″ E / 49.5542°N,2.9397°E / 49.5542; 2.9397\nEl 2007 la població en edat de treballar era de 502 persones, 373 eren actives i 129 eren inactives. De les 373 persones actives 339 estaven ocupades (187 homes i 152 dones) i 34 estaven aturades (19 homes i 15 dones). De les 129 persones inactives 50 estaven jubilades, 32 estaven estudiant i 47 estaven classificades com a "altres inactius".\nEl 2009 a Ville hi havia 287 unitats fiscals que integraven 779 persones, la mediana anual d'ingressos fiscals per persona era de 18.219€.\nRésumé statistique Fitxa resum de dades estadístiques de Ville a l'INSEE.\nÉvolution et structure de la population Fitxa amb el detall de dades de Ville a l'INSEE\nObtingut de «https://ca.wikipedia.org/w/index.php?title=Ville&oldid=24238836»\nLa pàgina va ser modificada per darrera vegada el 24 jul 2020 a les 18:11.


alatrencada: enero 2010\n"No puc parar de treballar. Tindré tota l'eternitat per a descansar" Mare Teresa de Calcuta\nAquesta tarda he anat a veure la meva àvia. Ja fa uns anys que sordeja i cada vegada més. Durant molt temps es va resistir al sonotone, però finalment va haver de claudicar. I acostumada a no sentir sorolls, no li agrada gens portar l'aparell. No m'estranya. Quina gran felicitat deu ser tenir una vida silenciosa i triar els moments que vols banda sonora. Cada vegada hi sent menys, però és tan llesta que ha après a llegir els llavis i se'n surt prou bé entre el que sent, el que veu i el que intueix.\nAixí que en comptes de parlar jo, deixo que ho faci ella. Gairebé sempre es queixa dels seus mals, de com d'avorrida que està de tot i de la porqueria que fan a la tele. Em torna a dir que està tan adolorida i que algun dia es prendria un cocktail de pastilles i au!\nI després toca l'habitual interrogatori. No li cal, perquè està molt ben informada de tot, però ella se'n vol assegurar. La meva mare la té al dia de tots els moviments familiars. Li encanta explicar-li tot de tots, com diu ella "de pe a pa", afegint les seves apreciacions particulars...\nSempre es queixa que li agradaria casar les seves netes i veure néixer els seus besnéts, almenys els néts mascles sí que li han donat aquest gust. I per tots ha teixit l'ajuar: un meravellós conjunt de cortina i vànova de ganxet fetes a mà. No vull ni pensar quantes hores ha passat fent-les!\nSempre ha vetllat pel futur de tota la família. I nosaltres sempre enfeinats... S'està moltes hores sola i té massa temps per barrinar. Sort que s'entreté amb la labor i la jardineria. Té totes les plantes a la cuina perquè diu que és allà on els agrada estar, on els toca més el sol. Com n'estan de precioses! És divertit trobar-te aquell verger instal.lat entre els fogons. Jo crec que la cuina ajardinada és l'excusa perfecta per a no haver de guisar.\nEl que sí que li encanta és explicar històries. Com a mi m'agrada fer, exagerant algun detall que faci guanyar interès a la narració. Ella té molta gràcia explicant-les, n'ha viscut tantes... És difícil esbrinar fins a quin punt la seva ment fantasiosa ha adaptat la realitat. Però si us explica que passava contraban fins que una germanastra seva la va denunciar, que la seva germana vivia a Hawaï, o que ella havia d'haver heretat el Marquesat de Monsacrati... us asseguro que no s'està inventant res. I tantes altres que més val que no us expliqui!\nAquest post el vaig escriure fa més de tres anys. El torno a publicar en homenatge a la meva àvia M.Lourdes.\nPublicado por alatrencada en 00:08 2 comentarios:


L'Inca decidirà avui el futur de Newby\nLa cúpula del club escoltarà Xavi Sastre, però el base nord-americà sembla tenir les hores contades\nJOAN SANS | 09 desembre 2002\nMaurice Newby és a la corda fluixa. El base nord-americà amb passaport francès del Drac Inca pot abandonar el club al que arribà fa dues setmanes en les pròximes hores. De fet, avui la cúpula del club es reunirà amb Xavi Sastre per demanar-li l'opinió sobre Newby, el qual no jugà ni un minut en el darrer partit de l'equip, dimecres a Lleó, i valora la possibilitat de tallar-lo, sobretot després de la 'rearribada' de Paris Bryant. I és que el club inquer considera una despesa inútil pagar la fitxa de Newby si el jugador no entre en els esquemes de Xavi Sastre.\nAixí, avui horabaixa la directiva del Drac Inca ja valora la possibilitat de tallar Newby, una clàusula que va incloure en el contracte amb el jugador per si el seu rendiment no era l'esperat. En cas de produir-se, seria la tercera vegada aquesta temporada que el Drac Inca li dóna la baixa a un jugador, després de fer-ho amb Davis a la pretemporada i amb Josep Perich, fitxat per substituir Villar i que no entrà mai en la dinàmica de l'equip. Després arribà Paris Bryant, el qual abandonà l'equip voluntàriament després d'un mes però ara ha tornat i, paradoxalment, pot haver enterrat el futur del seu compatriota Newby.\nAl respecte es manifestà ahir Xavi Sastre, el qual, demanat sobre les causes per les que Newby no actuà ni un minut a Lleó, explicà que «Micky està jugant molt bé. Sortí com a titular i complí. Després em vaig decidir per Paris, perquè vaig creure que les seves característiques anaven millor a l'equip així com es portava a terme el partit. No és que no consideri que no serveix, és que en aquell moment no vaig considerar bona la seva entrada al camp».


L’essència de la vida – CETR\n“Idea” significava “allò que es veu amb els ulls”. Idea és allò que es veu. Veure amb els ulls, però amb els ulls del cos. Aleshores, entendre, aprendre, és una forma de mirar, i això és l’essència de la vida. En el moment en que no sapiguem mirar, aprendre, que no tinguem l’ànima navegable –com deia el poeta- per a que ens circuli aquesta experiència del món, la vida humana no té sentit.\nEmilio Lledó (–en una entrevista, nov. 2007-)


Presentació del grup de suport de la CUP al Baix Penedès | Candidatura d'Unitat Popular\nLa llista s’ha conformat a partir d’un procés de primàries obert a tota la població en el qual també s’han tingut en compte la representació territorial i de lluites socials arrelades a la demarcació així com la paritat entre homes i dones candidates. Aquestes han estat les màximes per conformar la llista cremallera que encapçala l’ecologista Sergi Saladié (Vandellòs) seguit de Maria Mestre (Arboç), Jaime Rodríguez (Tarragona), Lu Quintero (Valls) i Ernest Montserrat (Arboç).\nEn l’actual context, en el qual conflueixen el procés independentista amb urgències socials quotidianes (habitatge, treball, energia, alimentació), la CUP contempla la independència com a instrument per assolir les màximes quotes de sobirania en cadascun dels àmbits socials.\nPer assolir-ho, la CUP planteja un programa amb tres eixos: la Ruptura immediata amb l’Estat, la implementació d’un programa d’emergència social i de ruptura amb la Troica, i l’inici d’un procés constituent popular i unilateral. S’aposta per la ruptura democràtica amb el marc jurídic i polític de l'Estat espanyol mitjançant una Declaració Unilateral d'Independència (DUI). Aquesta ha de ser la primera acció del nou Parlament de Catalunya, que ha d'anar seguida de tots els passos necessaris per materialitzar-la.\nAl Baix Penedès s’ha reactivat el grup de suport del Baix Penedès amb la CUP que ja es va crear al voltant de les eleccions autonòmiques del 2012, quan la CUP s’hi va presentar per primera vegada. Arrel d’aquelles eleccions es va crear una xarxa de treball de diferents organitzacions i persones a títol individual, que a dia d’avui encara es troba en funcionament i que s’ha reactivat més que mai per donar suport als comicis del proper 27 de setembre.\nDins el grup de suport hi ha les tres assemblees locals de la CUP al Baix Penedès (la del Vendrell, Calafell i l’Arboç), i petits nuclis que han sorgit a diversos municipis com La Bisbal, Llorenç, Cunit i Sant Jaume.\nDes d’aquest grup, doncs, es realitzaran diversos actes de campanya a la comarca. El tret de sortida serà aquest dissabte 12 a les 18h des de la Bisbal, amb un acte en el que entre d’altres hi participarà el cap de llista per Tarragona, Sergi Saladié. Els actes seguiran la setmana següent amb el de Llorenç el dimarts 15 a les 20:30h, a L’Arboç el dijous 17 a les 19h davant del cap, i al Vendrell el divendres 18 a les 20h a la Plaça Vella. També es realitzarà un acte central a Calafell on es farà un sopar popular i en el que hi participarà el diputat Quim Arrufat, d’entre altres ponents. L’últim acte serà a Cunit el dimarts 24 a les 20h a la Plaça Catalunya.\nLa CUP - Crida Constituent va presentar la setmana passada el programa plebiscitari de ruptura de la formació de cara als comicis del proper 27 de setembre.


La Setmana de la co-innovació és un esdeveniment anual que vol reunir les organitzacions amb i sense ànim de lucre, les persones emprenedores i el públic en general, durant una setmana de diàleg i interacció per aconseguir aflorar iniciatives innovadores ciutadanes a la comarca. La 4a Setmana de la co-innovació vol visibilitzar totes aquelles accions innovadores que es treballen al territori. En aquest sentit l’Ajuntament de Gav... + llegir més\nInnobaix, una associació sense ànim de lucre que vol impulsar i enfortir la capacitat d'innovació de les empreses i les institucions, s’ha adherit a l’Ateneu Cooperatiu del Baix Llobregat. Innobaix el formen ajuntaments i administracions públiques, empreses, agents socials, entitats i universitats. L’associació Innobaix és l'Agència per a la Innovació i el Coneixement del Baix Llobregat. És un clú... + llegir més\nL’Escola Mestral, fundada l’any 1968, en la línia de la tradició pedagògica catalana, és una cooperativa de la qual en formen part tots els pares i mares dels alumnes ubicada a Sant Feliu de Llobregat. Aquesta cooperativa ha obtingut la segona millor nota mitjana de Catalunya en els resultats de la Selectivitat d'aquest any, segons la dada la va comunicar al centre el Consell Universitari de Catalunya. La dada és especialment... + llegir més\nLa Fundació Nou Xamfra, amb seu a Sant Feliu de Llobregat (Barcelona), i que es dediquen a la formació i a la integració laboral i social de persones amb discapacitat intel·lectual, s’ha incorporat com a nou membre de l’Ateneu Cooperatiu del Baix Llobregat. Des de fa més de 40 anys, a GrupXamfrà treballen per aconseguir el màxim nivell d’autonomia personal de les persones amb discapacitat intel·lectual. La seva... + llegir més\nL’Àrea Metropolitana de Barcelona (AMB) ha signat un Conveni-Marc de col·laboració amb IBM i Citilab per tal d’avançar en la transformació digital de les ciutats i contribuir al benefici general de la societat millorant la qualitat de vida dels ciutadans i dels serveis públics així com la competitivitat de l’empresa. Aquest conveni promou un programa de beques i aportacions destinades al desenvolupament d’iniciatives i... + llegir més


Jornades EMERGÈNCIES 2017. Intercanvi d`experiències d`aprenentatge al voltant de l`energia | Barcelona + Sostenible\nJornades EMERGÈNCIES 2017. Intercanvi d`experiències d`aprenentatge al voltant de l`energia\nTarpuna Iniciatives Sostenibles\nLa 1a Jornada ENERGÈNCIES tenen la finalitat de generar coneixement nou sobre activitats d’aprenentatge al voltant de l’energia, i compartir experiències i pràctiques d’aprenentatge reeixides, facilitant-ne l’intercanvi.\nUn espai d’intercanvi d’idees\nLa jornada ENERGÈNCIES vol ser una oportunitat de reconeixement i aprenentatge entre iguals per afavorir la innovació i el canvi continu. Així, la jornada es planteja des qualsevol vessant relacionada amb l’energia: conscienciació, sostenibilitat ambiental i/o econòmica, solidaritat,…; i en qualsevol de les competències que es poden treballar: socials, científiques, tecnològiques, matemàtiques,… D’aquesta manera també es poden plantejar oportunitats útils per a la prevenció front la problemàtica de pobresa energètica.\nLa Jornada ENERGÈNCIES parteix del fet que normalment es fa molt més del que d’entrada pot semblar, alhora que de formes molt variades que poden generar idees de millora recíproques.\nUna dinàmica oberta\nLa dinàmica que proposem és un espai obert en format de mercat d’intercanvi d’idees on lliurement cada participant pot aportar la seva experiència. Aquelles experiències que resultin més interessants a tots els participants tindran un espai de treball més ampli en el qual compartir-les i debatre-les.\nEs basa en 4 principis:\nTothom qui vingui és benvingut: quan la trobada comença les persones que han vingut són les apropiades per la raó que sigui que hagin vingut.\nAllò que succeeixi és l’únic que pot succeir: és millor no preocupar-se pel què hagués pogut succeir i centrar-se en el que està passant ara.\nQuan es comença, es comença: l’hora en que comença és la bona hora per començar, el rellotge no pot coaccionar la creativitat i l’aprenentatge.\nQuan s’acaba, s’acaba: el procés col·lectiu i la creativitat té els seus propis ritmes, de vegades es fa servir més o menys temps del que s’esperava.\nLa llei dels dos peus: els peus estan per fer-los servir. Tothom ha d’estar on vulgui estar i ha de poder participar de la manera que vulgui participar. En particular qualsevol pot anar a les sessions que lliurament triï, però també pot fer d’abella o de papallona.\nUna abella es mou al seu aire entre sales i pol·linitza amb les seves idees. Pot sortir en qualsevol moment d’una sessió i entrar en una altra, agafant idees d’una i portant-les a l’altra.\nA una papallona li agraden les converses de passadís, aquelles extraoficials que poden ser molt enriquidores.\n1. Dinàmica del mercat\nEs fa una cua\nCadascú agafa un paper i hi escriu en gran el nom i un títol que defineixi allò que es vol exposar\nSobre l’escenari s’exposa la proposta en 30”\nS’aplaudeix cada exposició\nTot s’hi val. Es pot proposar un debat, un tutorial, un taller o fer una pregunta oberta. Són 30” per explicar-se o sigui que cal tenir les idees clares de manera que tothom entengui quina és la proposta per valorar-ne l’interès que li genera.\n2. Dinàmica de l’agenda\nS’habilita un panell en blanc i un altre amb els horaris i les sales disponibles.\nCadascú penja seu paper al panell en blanc\nTothom té 3 gomets i els enganxarà en aquella sessió o sessions que li semblin més interessants\nComençant pels més votats, els responsables els aniran enganxant a la graella d’horaris i sales\nTot és negociable, es poden moure sessions d’horari per facilitar que més gent pugui assistir-hi\nSi dues sessions s’assemblen molt, els responsables poden decidir fer-la conjunta\n3. Dinàmica de les sessions\nEl responsable de la sessió fa una introducció\nLa sessió es desenvolupa, pot ser més o menys participativa, en funció del tipus de sessió\n5 minuts abans de que finalitzi el temps, el responsable anotarà en un paper què és el que la gent s’emporta de la sessió. També pot ser que algú faci de secretari de la sessió durant la mateixa.\nEl paper amb el títol i resum de la sessió es penja al panell en blanc.\nLa Jornada ENERGÈNCIES neix arrel de l’experiència de treball col·laboratiu que Tarpuna promou en diferents centres educatius. Ha servit d’inspiració l’experiència més recent de col·laboració entre Tarpuna, la Fundació Collserola i l’Associació Banc d’Energia al voltant d’un projecte relacionat amb la pobresa energètica i la fabricació digital.\nEn tenir l’esperit de col·laboració a l’ADN, s’ha ideat un espai de debat absolutament obert sobre l’energia, la pobresa energètica i la fabricació digital en l’entorn educatiu, cercant també la col·laboració a l’hora de fer possible la 1a Jornada ENERGÈNCIES 2017.\nFitxa d`accions per la sostenibilitat de Tarpuna


IX Premis Francesc Candel - FOCIR\nPublicat per FOCIR 02 jul. 2012 / 0 Comentari\nConvoca: Fundació Lluís Carulla, amb el suport de la Direcció General d’ Immigració de la Generalitat de Catalunya\nTermini: Fins el 18 de juliol del 2012\nAquests premis estan destinats a reconèixer i difondre les bones pràctiques en l’àmbit de la integració dels ciutadans catalans d’origen immigrant. La dotació és de 5 premis de 3.000 euros per cada una de les bones pràctiques premiades.\nEntitats i institucions que duguin a terme activitats a Catalunya.\nPer optar al premi, s’ha d’adjuntar a la proposta la fitxa d’inscripció, degudament emplenada.\nLes propostes, que s’han de presentar per duplicat, podran incorporar tota la documentació que els seus responsables considerin convenient per tal que el jurat dels premis pugui formar-se una opinió tan completa com sigui possible sobre el propòsit, el contingut, els materials utilitzats i el plantejament metodològic del projecte o de l’experiència.\nCap al 15 d’octubre del 2011


per Text i fotografia: ACN dilluns, 12 d’octubre 2015 - 00:00h\nPolèmica a l'Ajuntament de Lleida per la retirada d'una estelada penjada per ERC| Text i fotografia: ACN\nPolèmica a l'Ajuntament de Lleida per la retirada d'una estelada penjada per ERC el passat divendres per "celebrar" el 12 d'octubre, el Dia de la Hispanitat. Els republicans acusen l'alcalde Ros de cedir a les pressions de C's i d'haver entrat sense permís al seu despatx municipal per retirar l'ensenya. Des de la Paeria neguen aquest fet i asseguren que la brigada municipal va treure l'estelada dissabte a la nit des d'una altra finestra.\n"La senyera és de tots, mentre que l'estelada només identifica a una part de la societat", justifiquen fonts de l'Ajuntament de Lleida. ERC no es creu la versió de la Paeria i es planteja denunciar Ros per haver entrat sense permís al seu despatx municipal.\nDes de la Paeria han negat aquesta intromissió al despatx municipal d'ERC i han recordat que el mateix divendres es va instar de paraula i per correu electrònic a Vega que retirés l'estelada del balcó de la seva oficina a l'Ajuntament. Després que fes cas omís, dissabte a la nit una patrulla va procedir a retirar l'ensenya "des d'una altra finestra". "No es va entrar a cap despatx municipal", han insistit des de la Paeria. Des d'ERC es reconeix que es va rebre aquest e-mail divendres "però Ros no ha volgut esperar i ha retirat l'estelada sense ni tan sols comunicar-ho a cap membre del grup municipal".\n"La primera notícia que hem tingut sobre la qüestió ha estat pels mitjans de comunicació i per un 'tuit' de la líder de C's a Lleida, Àngeles Ribes, en què donava les gràcies a Ros per haver retirat l'estelada en resposta a la petició de C's", ha criticat\nAfectacions al trànsit amb motiu de la celebració de Municipàlia i Innocamping


XELU.NET - LLIBRES - La matèria obscura - Miquel Codony\n:: A Feast For Crows (Festín (75507 )\n:: Tot el que podríem haver (75494 )\n:: Anathem (Anatema) (75483 )\n:: Lliures o morts (75482 )\n:: El confident dels reis (75480 )\n:: El club Dumas (75466 )\n:: L'illa del tresor (75463 )\n:: Tinc ganes de tu (75452 )\n:: A Dance With Dragons (Bant (75441 )\n:: A Storm of Swords (Torment (75436 )\nxelu.net >> àgora 2.0 >> llibres (219 llibres disponibles) >> La matèria obscura\nAquest llibre ha rebut 75299 visites\nels vostres comentaris (14 )\nLA MATÈRIA OBSCURA (His Dark Materials) és una trilogia escrita per l’autor anglès Phillip Pullman entre 1995 i 2000. Està formada per tres llibres, tots ells publicats en català per Editorial Empúries:\n>> Llums del nord (The Northern Lights, 1995)\n>> La daga (The Subtle Knife, 1997)\n>> El llargavistes d’ambre( The Amber Spyglass, 2000)\nLa història s’enmarca en el gènere fantàstic. Tot i que s’ha comercialitzat com a literatura infantil, després d’haver-lo llegit em sembla que està més a l’abast dels adults que dels nens o nenes. Amb una incorrecció política digna de menció i una prosa del més alt nivell, els tres llibres expliquen les aventures dels nens Lyra Bellacqua i (a partir del segon llibre) Will Parry mentres fugen de l’Església i del mateix Déu intentant fer realitat una profecia de la que ells no en són coneixedors. El pes de la història recau sobre les seves joves espatlles, però mentre recorren un món (i més d’un) que sembla un reflexe victorià del nostre, tindran l’ajuda de bruixes, giptians (els gitanos del món de Lyra), osos polars que parlen, aeronautes en globus, àngels, daemonis i altres personatges sorprenents. L’estructura de la narració no s’aparta gaire de la d’altres trilogies conegudes (les més evidents el Senyor dels Anells i els Llibres de Terramar), però a nivell argumental no té absolutament res a veure amb cap d’elles. Així, cadascun dels llibres aporta una nova capa de complexitat a la història que canvia lleugerament el significat del llibre anterior i empeny a seguir llegint com poc llibres (i menys sèries de llibres) m’han empés en els darrers anys.\nA LLUMS DEL NORD trobarem un plantejament de l’història, a on seguirem de prop les aventures de la Lyra i l’interès és, per dir-ho d’alguna manera, local. A la ciutat d’Oxford algú està segrestant els nens. Lyra Bellacqua, que, per algun motiu que trigarem a conéixer, ha crescut sense pares rodejada pels catedràtics de l’Universitat Jordan d’Oxford, abandona tot el que coneix en cerca de tots els nens, i emprén un viatge que la portarà al pol nord, a on descobrirà qui són els seus pare, qui ha segrestat els nens i per quin motiu, i que la realitat del seu món és molt més complexa del que ningú sabia.\nA LA DAGA, A la ciutat d’Oxford (però no el mateix Oxford) algú està acosant al nen Will Parry i a la seva mare. Tot sembla suggerir que els perseguidors busquen uns papers que el pare de Will, desaparegut molts anys abans, els va deixar en custòdia. En Will es veu obligat a abandonar a la seva mare per a protegir els papers i buscar el seu pare, però a qui acabarà trobant és a la Lyra. Perseguits tots dos, faran causa conjunta per a trobar els pares respectius (i no, no són el mateix) i descobriran que del resultat de les seva cerca depén el futur de tota la creació.\nA EL LLARGAVISTES D’AMBRE en Will i la Lyra seran perseguits per totes les forces celestials (sí, sí, el mateix Déu) i es veuran obligats a fer els més grans sacrificis per ... fins a quin puc llegir...\nCom faré sempre, us recomano que llegiu la versió original anglesa, perquè els traductors som uns piltrafilles que destrossem obres i aquesta està bellament escrita i millor narrada. Només us diré que en Philip Pullman té més llibres i que no veig el moment de llegir-los (amb el perill de decepció que això comporta). Us recomano també que correu, que no espereu a que acabin la pel•lícula del primer llibre.\nAutor/a del comentari: Xevi - Data: 06/10/2008\nNo se si és l'època de la vida que estic passant (res en particular, no us espanteu), o que la sèrie va decaient, però aquest tercer no he pogut amb ell i l'he deixat a la meitat. En aquest més que mai, m'ha donat una sensació d'improvització argumental perillosa, més típica d'un nen petit que explica un conte que no pas d'un llibre "seriós". Els fets se succeixen a vegades sense motiu aparent i les explicacions que han de fer aguantar la trama o no es donen o sembla que s'improvitzen sobre la marxa. Vaja, que de moment el deixaré aparcat un temps fins que tingui ànims per tornar-lo a agafar.\nAutor/a del comentari: Xevi - Data: 27/08/2008\nAra fa uns dies he acabat per segona vegada el llibre de "La Daga". Volia llegir el tercer i no recordava res del segon (memòria selectiva). Aquest cop reconec que el llibre m'ha entrat més i li he trobat més sentit, o sigui que aquesta segona vegada millor que la primera. Ara el problema el tinc amb el tercer, que fa setmanes i setmanes que l'arrossego. Aquí si que penso que l'autor s'ha fumat i/o injectat alguna cosa... A veure si tinc el valor per acabar-lo d'una vegada!\nAutor/a del comentari: Xevi - Data: 17/12/2007\nEl llibre segueix en la línia del primer, però el trobo menys rodó. Comença sorprenent al lector amb tota la història de mons diferents, en Will que ve d'on ve (no ho explicaré...), però cap a la meitat del llibre penso que perd una mica l'interès. Passen fets arbitràriament que no tenen massa explicació, tampoc se li intenta donar i els objetius o les missions dels personatges també semblen tretes una mica de la màniga i enganxades amb cola. Potser és un problema personal, però a mi m'agrada que les coses tinguin un perquè i no que se'm donin fetes sense cap explicació: ui, resulta que estem seguint la Lyra i en Will des de fa rato sense que se n'adonguin i sense tenir cap pista de res, resulta que trobo el chamán i també ens seguien amb zepelins i tampoc sabem gaire com surten però ens els carreguem una mica pel forro i vinga, embolica que fa fort! No se si s'ha entès gaire l'última frase, però vol reflectir una mica la sensació que es té al final de que les coses s'agafen una mica amb pinces. I atenció, amb això no vull dir que el llibre estigui malament: la trama general es continua aguantant, però potser la línia de la història es difumina una mica. Si el llibre es pugués representar amb un gràfic, té una primera part que seria un màxim o un tros creiexent, però cap a la meitat del llibre per mi està clarament en un tros descendent. A veure com acaba la història amb el tercer llibre...\nCrec que no cal que et tallis! El cap de setmana que ve anirem a veure la peli, però pernso que per fer una crítica constructiva i donar la teva opinió no ens esguerraràs res. De fet, ja hem sentit unes quantes opinions al respcete: segons l'Àlex Gorina a la pel·lícula li passa com al Barça: té un dels millors equips del món però la posada en escena no acaba de convèncer... De fet, encara no he llegir cap bona crítica. Perquè no la fas tu? També la pots fer dolenta, si és el cas...\nAutor/a del comentari: Miki - Data: 09/12/2007\nJo també he vist ja la peli, tot i què no vull escriure res fins a què en Xevi l'hagi vist.\nAutor/a del comentari: Xevi - Data: 07/12/2007\nHe acabat ja de llegir Llums del Nord i ja he començat amb La daga. Dir-vos que m'ha semblat un llibre fantàstic en tots els sentits de la paraula. És en tota regla un relat d'aventures ambientat en un món que no acabes de saber mai quin és i de quina època està parlant. Les referències a llocs, fets històrics i tecnologia utilitzada porten el lector pel camí de no saber mai quin terra trepitja i de fer-lo dubtar de les coses que s'expliquen. I ho trobo fantàstic ja que amb això l'autor aconsegueix que els que llegim el llibre no vulguem parar de devorar pàgines, ja que sempre se'ns dóna la informació justa i necessària per anar avançant una mica a les palpentes al llarg de la trama. Algú em dirà que sóc un ilús i que la història és perfectament previsible, però iniciant el segon llibre encara veus més que no saps per on navegues. He quedat gratament soprès de poder trobar una història plena d'imaginació i que pugui enganxar tan a públic infantil com adult (penso que és difícil avui en dia crear coses realment originals, quan sembla que tot està inventat i que tot té un gust de recremat d'alguna cosa que has vist o has llegit). Només em queda recomanar-vos fervorosament que el llegiu. Com a feina persona em queda veure la pel·lícula, que estic segur que no em decepcionarà (he vist el trailer i se m'ha fet la boca aigua). També haig de dir que sóc bastant fàcil de contentar al cine i això a mesura que va passant el temps ho considero més com una avantatge que un desavantatge!\nAutor/a del comentari: Montse. - Data: 07/12/2007\nL'edició anglesa del primer llibre es deia les llums del nord, però l'americana ja es va dir the golden compass, per la qual cosa, com que la peli la fan als americans, doncs es diu com l'edició americana del llibre. A mi m'agrada més les llums del nord, perquè és un fenomen que acompanya a la Lyra en tota aquesta primera trama... Referents a les portades, les portades de les primeres edicions en català són xules, i les de l'edició de butxaca en anglès, abans de la peli, també.\nI ja he vist la peli.... algú l'ha vist? què en penseu? A mi personalment com a peli em sembla pèssima (sense tenir en compte els llibres que adapta), i com a adaptació.... els llibres donen per molt més, la veritat! Suposo que és el que passa quan fas una peli per nens d'una trilogia que no és per nens.\nAutor/a del comentari: Miki - Data: 05/12/2007\nA mi també em va sobtar això del canvi de nom i prefereixo el títol original (llums del nord), però si t'ho pares a pensar el nou títol és més consistent amb els dels altres dos llibres, què també porten el nom d'objectes més o menys màgics.\nLa Lyra és una listilla xula i creguda de 3 parells de collons. Però mola!\nTinc curiositat per saber què pensaràs del segón llibre... je je...\nA la portada té el cabell marró? Què estrany. Coses de l'il·lustrador, però em sembla què a la teva edició la portada és maca, no? A la meva és horrible.\nI per cert... a Cerdanyola la fan a una sala de les de tota la vida... Avui l'estrenen!\nAutor/a del comentari: Xevi - Data: 04/12/2007\nConfirmo i reafirmo la meva opinió sobre el llibre. Estic a la pàgina 300! Ja falta poc per acabar el primer i ja tinc a punt el segon! Haig de dir que la Lyra m'ha captivat, tot i que a vegades et venen ganes de fotre-li una colleja per listilla. Només una pregunta: perquè diu tota l'estona que la seva característica principal és una cavellera rossa i a la portada surt morena com la que més? I ja posats una altra pregunta: perquè aquesta mania de canviar el nom del primer per adaptar-lo a la pel·lícula que s'ha d'estrenar? Perquè no conservar el nom original?\nBufff, si a les 60 planes ja t'has enganxat fliparàs, perquè va a més... I amb el segón llibre ja veuràs...\nPrimer de tot, comentar que ja s'han reeditat tots els tres titols en català. Si aneu a l'FNAC, per exemple, en tenen palets plens. Segona i última cosa: porto 60 pàgines escàsses del primer llibre i estic completament enganxat! Torno a notar la mateixa sensació que llegint Harry Potter, però amb una lleugera diferència i és que d'entrada semblen més ben escrits aquests. Seguiré informant!\nAutor/a del comentari: Flip17 - Data: 05/10/2007\nVaig llegir la trilogia en català fa uns anys i em va fascinar. Sembla, però, que a casa nostra ha passat una mica desapercebuda per culpa de l'allau de Harry Potter. A Anglaterra, en canvi, tenen Pullman en un pedestal. Per sort, ara s'estrenarà la pel·lícula de la primera part de la trilogia (amb el ganxo de Nicole Kidman i l'actor que fa de James Bond) i segurament se li farà justícia. Esperem que es reeditin els títols en català, pq són força difícils de trobar.\nAutor/a del comentari: MIquel - Data: 04/10/2007\nGràcies per comentar. Jo vull llegir el llibre que dius!\nAutor/a del comentari: Montse - Data: 03/10/2007\nCom a fan de la triologia de His Dark Materials (la vaig llegir fa uns anys i em va entusiasmar), vull recomenar un altre llibre, apte per aquells amb un punt extra de frikisme... El llibre en qüestió l'han fet uns físics i tracta sobre el què podria ser i el què no, i la ciència "real" que s'amaga dins el llibre fantàstic.\nNo sé si l'han editat en català o castellà, jo el vaig comprar a Irlanda... Si a algú li ve de gust llegir "The sience of Phillip's Pullman his dark materials", em sembla que el tinc per casa. És curiós i molt ràpid de llegir, ara, un mínim interés per la física quàntica i aquestes coses s'ha de tenir....\nQuina il·lusió la pel·licula, i quin por alhora....


La biblioteca de la Ràpita ofereix el préstec a domicili per a persones amb mobilitat reduïda - Canal 21\nLa biblioteca de la Ràpita ofereix el préstec a domicili per a persones amb mobilitat reduïda\nLa biblioteca Sebastià Juan Arbó de la Ràpita ha incorporat el servei de préstec a domicili per a persones amb dificultats de mobilitat. L’objectiu és poder posar la cultura a l’abast de les persones amb mobilitat reduïda de manera permanent o que formen part de col·lectius de risc; i també a aquelles persones que pel fet de complir amb la quarantena per la pandèmia del coronavirus no poden sortir de casa durant deu dies.\nÉs la Carme. Ella és una de les usuàries de la Biblioteca Municipal Sebastià Juan Arbó de la Ràpita que fa ús del nou servei de préstec a domicili per a persones amb dificultats de mobilitat temporal o permanent i a les entitats que acullen, com residències o centres de dia. La Carme valora molt positivament aquest nou servei.\nPer sol·licitar el servei cal contactar amb la biblioteca a través del telèfon 977 74 45 33 o del correu electrònic biblioteca@larapita.cat. Un cop sol·licitat, el personal de la biblioteca gestiona el prèstec a domicili i fa el corresponent lliurament en l’horari pactat prèviament per telèfon. És necessari el carnet de la biblioteca o de qualsevol de les biblioteques de Catalunya. El servei de préstec es duu a terme els dimarts a la tarda i els dimecres al matí.\nTags: Biblioteca Comarcal Sebastià Juan ArbóCulturaDestaquemSant Carles de la RàpitaSocietatTomàs Queralt\nEl PSC denuncia que més de 500 persones grans esperen una plaça pública de residència a l’Ebre\nUna quinzena d’ebrencs reben el tractament profilàctic del VIH


Ets una entitat i vols ser Espai d’aprenentatge Edunauta? – l'Espai de les entitats\nEl Servei d’Educació de l’Ajuntament de Terrassa us convida a conèixer i, si voleu, a formar part del projecte anomenat Passaport Edunauta, que s’ha impulsat aquest curs 2020-2021 al nostre municipi amb una clara intenció: la de millorar l’equitat educativa fora de l’escola connectant els aprenentatges de dins i fora de l’aula, el temps dedicat a aprendre fora de l’aula, els espais on es fa aquest aprenentatge i els agents educatius amb que compta el territori.\nEl Passaport neix com a eina per donar resposta a la pregunta entorn la qual s’articula l’Aliança Educació 360º: com es poden connectar, reconèixer i fer visibles els aprenentatges que els infants fan més enllà de l’escola? Com es pot reconèixer, catalitzar i connectar espais educatius de l’entorn i tot el potencial educatiu d’un territori?\nActualment, en el projecte del Passaport Edunauta hi participen 11 municipis de Catalunya, consistoris que han situat l’equitat educativa fora de l’escola en el cor de la seva acció educativa municipal.\nPer al curs 2021-22 es preveu la participació d’uns 250 alumnes de diverses escoles de la zona educativa 3.\nEls resultats obtinguts durant el primer any de projecte pilot avalen per seguir implementant aquesta eina educativa a la ciutat i, ampliar a través d’aquesta crida, la Xarxa d’entitats que en l’actualitat ja són destinacions d’aprenentatge Edunautes.\nÉs una eina educativa concebuda per connectar els aprenentatges de dins i fora de l’aula; connectar els agents educatius del territori i fer visible el valor pedagògic i educatiu de les seves activitats; millorar l’equitat educativa en el temps de fora de l’escola; fer real i efectiva la igualtat d’oportunitats en l’accés a les activitats, i ajudar a assolir l’èxit escolar.\nCom es treballa aquesta eina educativa?\nL’alumnat Edunauta té un passaport físic i individual amb el que es pot moure pel territori, realitzant una sèrie d’activitats dissenyades en base a les 9 competències transversals – 9 superpoders- en què es fonamenta l’acció educativa del projecte.\nL’infant va sumant activitats i, per tant, coneixements i aprenentatges, que seran certificats a través d’un segell al passaport. El contingut del passaport serà treballat a l’aula amb el suport del professorat qui vetllarà per mantenir activa la motivació i les ganes d’explorar territoris edunautes.\nQuines són les destinacions o espais d’aprenentatge Edunauta?\nSón destinacions d’aprenentatges aquelles entitats o serveis que formen part de la xarxa local d’agents educatius a la qual els infants poden adreçar-se per viure experiències d’aprenentatge diverses, motivadores i enriquidores que seran acreditades en el seu passaport. Pot ser qualsevol entitat pública o privada cultural, esportiva, de lleure, etc., que vulgui ser destinació d’aprenentatge edunauta per proporcionar als infants l’oportunitat d’accedir a experiències educatives des del seu àmbit i, alhora, posar en valor la seva pròpia acció social i comunitària i, sobretot, voler fer visibles els aprenentatges invisibles.\nSom una entitat interessada en ser espai d’aprenentatge Edunauta, què hem de fer?\nSi esteu interessats/des en formar part del projecte com a entitat i ser un espai d’aprenentatge Edunauta, poseu-vos en contacte mitjançant correu electrònic amb palmira.domenech@terrassa.cat


L'atur creix a Sant Adrià en 72 persones durant l'octubre - Diari de Sant Adrià\nL’atur creix a Sant Adrià en 72 persones durant l’octubre\n05/11/2014 – Les llistes de desocupats comencen aquest mes de novembre amb 72 veïns i veïnes més, fet que deixa el nombre total d’aturats en 3.795 –més del 23%-.\nNou increment dels registres de parats a Sant Adrià durant l’octubre. Les llistes de desocupats comencen aquest mes de novembre amb 72 veïns i veïnes més, fet que deixa el nombre total d’aturats en 3.795 –més del 23%-. L’augment, a més, és lleugerament superior al de l’octubre passat. I és que, recordem, llavors la xifra d’aturats adrianencs es va incrementar en 38 persones. En comparació interanual, a principis de novembre de fa un any, la localitat comptava amb 3.853 persones registrades sense feina, mentre que, a dia d’avui, són 58 menys.\nCau lleugerament l’afiliació a la Seguretat Social\nEl nombre mig d’afiliats a la Seguretat Social a Catalunya durant l’octubre de 2014 s’ha situat en 2.954.200, xifra que suposa un descens intermensual del 0,2% (4.504 afiliats menys). Aquest descens és similar al de 2013 però molt menor que els de 2011 i 2012, que van registrar davallades de l’afiliació de l’ordre de les 20.000 persones. En relació amb un any enrere, l’afiliació ha augmentat un 2,2% a Catalunya (64.643 afiliats més)\nArticle anteriorDominadors de la Primera Estatal (23-24)\nArticle següentPSC i ICV-EUiA aproven la congelació de les taxes i impostos municipals per al 2015


“Hem tingut molt bona sintonia i hem estat treballant juntes un parell de mesos per conèixer el negoci ” | Reempresa\nActualitat › Testimonials › Casos d'èxit › “Hem tingut molt bona sintonia i hem estat treballant juntes un parell de mesos per conèixer el negoci ”\n“Hem tingut molt bona sintonia i hem estat treballant juntes un parell de mesos per conèixer el negoci ”\nPublicat el 20-06-2018\nEmpresa: Tintoreria Raclean | Cedent: Francisca Rodriguez | Reemprenedora: Isabel Carvajal\nR: Principalment dóna servei a diversos hotels del Baix Llobregat, on presta el servei de rentat de roba dels clients dels hotels, oferint el servei de recollida i entrega el mateix dia. Complementa les vendes oferint el servei també a particulars, disposant d’un punt de venda en el Centre Comercial Sant Ildefons de Cornellà de Llobregat, zona amb una alta densitat de població.\n2. Quin toc personal li pretens donar al negoci per fer-lo créixer?\nR: Tinc moltes idees, a més d’intentar augmentar el número d’hotels oferint-lo a hotels d’altres zones estic pensant oferir també aquest servei a altres tipus d’establiments com per exemple Hospitals. Crearé una pàgina web i començaré a treballar les xarxes socials.\nTambé m’agradaria disposar de més punts de venda, creant aliances amb altres tipus de comerços que puguin fer la recollida de roba.\nConsidero que la capacitat productiva pot ser superior, gràcies a la meva formació i experiència en aquest àmbit considero que puc aprofitar els meus coneixements per augmentar-la.\nR: Des del principi hem tingut molt bona sintonia amb els cedents, hem fet un període de dos mesos previs d’aprenentatge, on he pogut veure amb detall tot el funcionament de la companyia, he conegut a les treballadores i els principals clients.\nC: Estem en constant contacte i estan disposats en col·laborar i ajudar en tot el necessari.\nR: Actualment hi ha dos treballadores en producció més jo que em dedicaré a les tasques comercials i direcció. Inicialment es preveu contractació temporal per puntes de treball, les quals coincideixen amb la temporada de Fires.\nC: Des de la primera reunió i fins la signatura de la cessió uns 3 mesos.\nR: No he fet la formació específica de tallers de Reempresa. Sí he demanat assessorament als tècnics, els quals m’han guiat en la compravenda, realització de contractes i en l’anàlisi de la viabilitat. Hem treballat conjuntament l’elaboració d’un Pla de Reemprenedor.\nC: És important trobar la persona adequada amb moltes ganes, entusiasme i que l’apassioni aquesta nova etapa.\nFlexibilitat en el procés perquè totes dues parts hauran de fer certes concessions per poder arribar a un acord. Per això és important crear una bona relació.\nR: Intentar que el cedent tingui cert interès en el funcionament futur de la companyia, en el meu cas el cedent és el propietari del local i depèn del bon funcionament que li pugui pagar el lloguer del local. A més de tenir la satisfacció personal de continuïtat d’un negoci que ells mateixos van crear fa molts anys així com la continuïtat de treball per les dues persones que va contractar.


Odontecnic SL - Cr-Co Ceràmica\nEl Cr-Co és un aliatge ideal per relacionar-se amb la ceràmica. Els bondings i el coeficient de dilatació tèrmica d'aquest tipus d'aliatges ens permeten treballar amb totes les ceràmiques del mercat i poder obtenir resultats estètics de la més alta qualitat.\nEl Cr-Co pot ser tant fresat com sinteritzat o colat amb la tècnica convencional. Si establíssim un ordre de qualitat pel que fa a la conservació de totes les propietats tant físiques com químiques segons la tècnica per produir l'estructura, seria el següent:\n1 º Estructura fresada\n2 º Estructura sinteritzada\n3 º Estructura colada\nAvantatge del disseny Cad\nQuan dissenyem una estructura sota un sistema CAD obtenim innombrables avantatges i al seu torn una cosa que és molt important: Gaudim constantment d'un control de qualitat.\nPodem ajustar el marge de les peces pilars multiplicant a la pantalla la seva grandària. Podem establir quin ha de ser el gruix de ciment que volem utilitzar i compensar amb extrema rigorositat i facilitat les zones retentives.\nI el que segurament és el més important: El volum de l'estructura s'estableix per reducció. És a dir, primer es dissenya la corona ideal i després s'estableixen els gruixos de l'estructura segons el gruix mínim a respectar del metall i el gruix màxim que se li pot donar a la ceràmica.


centre catòlic mataró: Nova victòria del femení del Platges de Mataró\nNova victòria del femení del Platges de Mataró\nLes unionistes tomben sense problemes el Draft Gramenet i es mantenen en la primera posició de la segona fase de Copa Catalunya\nEl Platges de Mataró femení va sumar el cap de setmana passat una nova victòria contundent a la segona fase de la Copa Catalunya. El conjunt mataroní, que ha guanyat tots els partits que ha disputat en aquest 2013, va tombar 55-73 el Draft Gramenet, últim d'aquesta segona fase, i es manté com a líder amb 13 victòries i dues derrotes, mateix bagatge que el Joventut Les Corts però amb millor bàsquet-avarage per les mataronines.\nEl conjunt mataroní va estar comandat per una espectacular Ariadna Pujol, que va jugar la pràctica totalitat del partit i es va coronar amb 26 punts, cinc rebots i un 30 de valoració general. Ben acompanyada per Laia Flores, 13 punts, i amb la clàssica solidesa en el joc interior de la mà de Olga Ruano i Carol de Santo, l'equip s'ha convertit en una màquina que funciona amb un engrenatge sense fisures: defensa sòlida, contundència en el rebot i un atac dinàmic i versàtil on hi ha una gran varietat d'opcions en el llançament.\nEl proper compromís serà davant l'Igualada, quart classificat. Les mataronines buscaran mantenir el primer lloc en una jornada on el Joventut Les Corts rep el Reus Deportiu, un rival que no hauria de ser problema per les barcelonines.


[ARBÚCIES] El PSOE es presenta a la nostra vila amb una xerrada sobre el procés de pau a Euskal herria. Resposta de l'Ateneu Popular l'Arboç - Indymedia Barcelona\n[ARBÚCIES] El PSOE es presenta a la nostra vila amb una xerrada sobre el procés de pau a Euskal herria. Resposta de l'Ateneu Popular l'Arboç\nCorreu-e: ateneuarbucies@hotmail.com (no verificat!)\t 21 gen 2007\npamfletgran.doc (151,5 KiB)\nDes de l'ateneu Popular l'Arboç hem cregut convenient sortir al carrer per donar a conèixer la manipulació que s'arriba a fer sobre tot, però en especial, sobre la situació al País Basc.\nAixí doncs hem decidit fer els pamflets que hem penjat aquí mateix i repartir-los durant tot el matí mentre es feia la xerrada del PSOE.\nRe: [ARBÚCIES] El PSOE es presenta a la nostra vila amb una xerrada sobre el procés de pau a Euskal herria. Resposta de l'Ateneu Popular l'Arboç\nper MPO\t 21 gen 2007\nEnhorabona per la resposta!\nTot i això, hi ha temes més palpables d'aqui i ara pels que exterioritzar el rebuig del PSOE-GAL a la vila d'Arbúcies (si no els sabeu veniu a Barcelona: especulació, ordenances, elitisme). Però igualment, endavant amb el projecte.\nCanya a la manipulació de la socialdemocràcia catalana i espanyola.\nUna abraçada revolucionària des de la capital Can Fanga\nper oli\t 22 gen 2007\nun pel fluix..\nper un d'una vila\t 22 gen 2007\nsegur ke a arbúcies també saben de que va això de l'especulació, als pobles en sabem molt de corrupció i urbanitzacions...\nfelicitats per les respostes!\nper Arbucienca\t 23 gen 2007\nEstà clar que a Arbúcies, en aquests últims 4 anys també ens ha arribat l'especulació, i de quina manera... hem crescut 2000 habitants en 4 anys(tenint en compte que fa 3 anys i mig érem un poble de 4000 persones...), requalificacions de terrenys, càmpings il·legals, perforació de pous per les embotelladores, i l'últim, projecte de camp de golf.... i tot això amb un govern ERC-AIPA(rebotats de CIU)\nI està clar que estem treballant el tema, des de fa mesos s'ha engegat una campanya: "Salvem les valls d'Arbúcies", de la que properament ja rebreu més informació. Però per començar a escalfar motors cal dir que des de fa uns mesos s'estan fent paradetes al mercat d'informació i de presentació d'aquest nou projecte de mobilització, a més de les diverses xerrades de formació.\nSon diverses les entitats del poble que hi donen suport i que hi treballen activament: SOARPAL, NIUS, Ateneu Popular l'Arboç, AMPES, Amics i Amigues del castell de Montsoriu...\nPerò tot i això no sé si us ha quedat clara la temàtica de la xerrada de presentació del PSOE...\nEndavant amb la lluita cap a la Independència i el socialisme!!!


Vesprades de chiclet | Foment de les Lletres Valencianes - L'Oronella\n28/06/2016 · by loronella\t· in El Rajolar, Entrevistes, Lletres, Més que llibres, Plaers.\t·\n«Me pareix una perversió vetar un llibre o un autor per la codificació ortogràfica triada»\nLucas Grao, escritor.\nNatural de Valéncia ciutat (1969), és de naturalea escèptica i reflexiva. Apassionat per l’univers bicicleta i d’amples convenciments ecologistes i decreixentistes, fon testic de cóm el creiximent urbanístic i les universitats es menjaven les fèrtils hortes per les que creixqué i jugà de chicotet.\nDu des dels catorze anys en l’entorn de les Arts Gràfiques i la Comunicació Visual, en les que ha desenrollat la seua activitat professional, presumint als quarantasset de portar un bon grapat d’anys cotisats. Escomençà escrivint artículs en Llengua Valenciana per a blocs d’internet, per a passar més tart a l’escritura de noveles i relats curts. Vesprades de chiclet, la seua primera novela, fon premiada en 2015 en el certamen lliterari Federic Feases de l’Associació Cultural El Piló de Burjassot.\n–Com a escritor i com a ciutadà: ¿a ón creu que escomença i acaba la llibertat d’expressió?\nCrec que els llímits han de ser valors com el respecte cap a qualsevol pensament diferent al nostre, junt en l’educació, la tolerància o l’empatia cap als demés, valors que per desgràcia no són massa freqüents.\n–En qualsevol cas, ¿troba que la codificació ortogràfica o el model de llengua triat és un motiu vàlit per a vetar un llibre o calificar-lo de ‘sectari’?\nPense que el foment i promoció en l’utilisació del valencià hauria de ser lo important, per damunt del model llingüístic triat. Me pareix una perversió vetar un llibre o un autor per la codificació ortogràfica triada. Respecte de la calificació, si algú aplega a dir que Vesprades de chiclet una obra sectària, senzillament em dona per riure.\n–En 2015 obtingué el premi Federic Feases de l’Associació Cultural El Piló de Burjassot, lo que ha supost la publicació de Vesprades de chiclet, en el sagell editorial de Foment de les Lletres Valencianes-L’Oronella… ¿Serà l’obra iniciàtica d’una llarga carrera en les lletres?\nAixina m’agradaria que fora. Vesprades de chiclet me donà la motivació per a acabar la meua segona novela, que fon premiada enguany en eixe mateix certamen. Tinc molts proyectes i sobretot idees per a pròxims reptes lliteraris, o siga, que si no me venç la gossera, en els pròxims anys continuaré escrivint. El punt d’arribada… mai se sap.\n–Per cert, l’escritor Aureli López denunciava fa uns dies en prensa l’abandonament institucional d’este històric certamen, ¿quin creu que és el camí per a la desideologisació cultural i llingüística?\nL’acceptació institucional d’una normativa valenciana com la de la RACV o d’El Puig seria sense cap dubte un important recolzament. Hi ha països com Noruega, que tenim com a paradigma de valors democràtics, en que conviuen dos normatives en total harmonia. Per desgràcia, des de diferents sectors de la societat valenciana i dels mijos de comunicació, es tracta de fomentar eixa ideologisació.\n–Ademés de la Ciutat de Valéncia, l’Horta o el Camp de Túria, en Vesprades de chiclet trobem uns atres escenaris com L’Havana (Cuba) o Bèlgica, ¿a qué respon la selecció per al montage de l’història?\nTot ha segut sobre la marcha. Sent un gran carinyo cap a l’Havana, de la que fruïxc a sovint. És la ciutat en que naixqué la meua dòna i a on viu part de la seua família. Respecte de Charleroi o Huy, encara que són llocs a on no he estat mai, sí són escenaris habituals de corregudes ciclistes, per lo que quadraven a la perfecció en la trama.\n–El Falcó Milenari, Han Solo, Leya… ¿Cóm ha influït en la seua vida i en la seua novela La guerra de les galàxies?\nVesprades de chiclet s’escrigué abans de decembre de 2014, quan encara no es coneixia el rodage de l’última película de la saga, per lo que no es tracta d’oportunisme per la meua part, senzillament entrà de forma natural a formar part de la novela. No soc especialment friqui, pero en 1977, en huit anys, aní a vore la primera película de la saga quedant marcat. Crec que per a qualsevol persona de la meua edat ha segut part de la seua vida.\n–¿Diria que Vesprades de chiclet està especialment dirigida a un determinat públic, com puguen ser els llectors jóvens o de mijana edat?\nÉs una novela per a tots els públics. En general, per a qualsevol persona que fruïxca en llectures entretingudes i de bon rollo. Crec que seria una bona llectura per a qualsevol curs de la secundària, no se si l’actual conseller d’educació estarà d’acort… [se’n riu].\n–Encara que la temàtica siga distinta ¿troba algun paralelisme entre Vesprades de chiclet i Sin noticias de Gurb?\nAbdós noveles tenen el mateix objectiu, divertir i entretindre al llector en humor i un toc de sàtira, Sin noticias de Gurb fon en ma joventut llectura de referència i Eduardo Mendoza continua a hores d’ara sent un dels autors més valorats en la meua biblioteca.\n–Com a defensor i usuari habitual de la bicicleta, ¿creu que Valéncia està a l’altura?\nPer supost, Valéncia oferix als usuaris de la bicicleta unes condicions immillorables per la seua climatologia, orografia i el seu reduït tamany, pese a ser una gran ciutat. Atra cosa són els nostres dirigents, que aposten o no pel foment d’este mig de transport. En este sentit, cal esperar alvanços per part dels nous governants, que de moment viuen de rendes de l’anterior consistori. En un poc de recolzament institucional, Valéncia hauria de ser l’Àmsterdam del mediterràneu.\n–Encara que alguns colectius la reivindiquen, ¿quina opinió li mereix que, com a societat, hajam abandonat pràcticament l’horta en la que jugava de chicotet?\nUn erro d’eixos que es justifiquen pel progrés. Valéncia i la seua àrea metropolitana podrien perfectament abastir-se d’eixa riquea, obtenint un producte local de km. 0, en una traçabilitat i una calitat controlades. Que el lloc a on jugava de chiquet, pujat a una figuera, siga ara un aparcament jagant per a estudiants universitaris (que be podrien anar en bicicleta, caminant o transport públic) no diu gens bo de nostra societat.\n–Des del seu punt de vista, ¿considera simplista o reduccionista l’idea de que els usuaris i partidaris de les Normes d’El Puig són en tots els casos gent de dreta, conservadors i extremistes, com se sol generalisar per part dels qui defenen posicions llingüístiques contràries?\nConsidere que eixa generalisació, artificiosament malintencionada, és una estratègia contra la llibertat d’expressió i d’elecció… Pero, ¡qué anem a fer!, actualment el lobby catalaniste controla els mijos de comunicació i la transmissió d’eixa idea li dona els fruits desijats. Personalment no m’incloc en cap dels tres grups.\nPodeu comprar el llibre Vesprades de chiclet en la web de L’Oronella editorial.\nTags: Bèlgica, bicicleta, Burjassot, ecologisme, Eduardo Mendoza, El Piló, entrevista, Foment de les Lletres, L'Havana, l'Horta, l'oronella, La guerra de les galàxies, Lucas Grao, Sin noticias de Gurb, Valéncia, Vesprades de chiclet\n← Líders. La Valéncia política del s. XX\nSolaz, el llibrer de vell per excelència →\n3 responses to “Vesprades de chiclet”\nJoan Enric 29/06/2016 at 7:48 pm · · Reply →\nMolt bona la entrevista. Plena de veritats. En ganes de llegir el llibre. A on es pot trobar?\nSi potser un lloc físic, tenda, llibreria … Millor\nloronella 01/07/2016 at 10:32 pm · · Reply →\nMoltes gràcies, Joan Enric. Pots comprar el llibre en la botiga de la web de L’Oronella, punchant el següent enllaç:\njuanjomoya 09/07/2016 at 9:34 pm · · Reply →\nRT @_OscarRueda_: Un plaer haver estat este matí en #Dénia, convidat per l'Associació @CulturalRoc Chabàs per a presentar els meus llibres… 1 day ago


Nova adjudicació per continuar amb la catalogació i dinamització del fons discogràfic de Ràdio Andorra - FÒRUM.ad\nNova adjudicació per continuar amb la catalogació i dinamització del fons discogràfic de Ràdio Andorra\nEl 04/11/20 19:40\nEdifici de Ràdio Andorra. Foto: Arxiu\nEl Govern ha aprovat l’adjudicació definitiva per als treballs de catalogació i dinamització d’una part del fons discogràfic de Ràdio Andorra, corresponent a la sisena fase. El concurs s’ha adjudicat a l’empresa Triple Accés per un import total de 15.000 euros.\nAmb l’adjudicació, la voluntat del Departament de Patrimoni Cultural és continuar fent l’inventari del fons discogràfic de l’antiga Ràdio Andorra, aplicar les tècniques necessàries destinades a la seva conservació, recuperació i posada en valor del fons mitjançant accions de dinamització.\nEn aquesta fase, es continuarà el tractament dels discs de vinil (singles i LP’s) entre els anys 1960 i 1985. De manera més concreta, es descriuran i catalogaran 5.000 discos entre senzills i LP’s. Els treballs de neteja, adequació dels suports, classificació i etiquetatge es faran a les instal·lacions que l’Arxiu Nacional d’Andorra ha adaptat per a aquet projecte, ubicades a Andorra la Vella, de dilluns a divendres. A més, l’empresa també haurà de presentar un projecte de dinamització del fons recuperat per tal de donar-lo a conèixer a la ciutadania. En ambdós casos, el termini d’execució és de 9 mesos.\nEls treballs d’inventari i descripció del fons discogràfic de l’antiga Ràdio Andorra es van iniciar el 2013. Després de cinc campanyes s’han netejat i enfundat més de 85.000 discs i prop de 20.000 han estat catalogats i es troben accessibles online. A hores d’ara hi ha més de 700 caixes d’arxiu definitiu, el que representa la totalitat dels discs més antics de la col·lecció i bona part dels discos senzills.\nNotícia Anterior: L’ós Goiat perd el collar GPS que permetia geolocalitzar-lo\nSegüent Notícia: Els residents dels centres sociosanitaris podran tornar a rebre visites de familiars


22 de juliol 'Sempre al nostre cor', homenatge de Sant Cugat a les persones afectades per la COVID-19 - Sala de Premsa Sant Cugat\n22 de juliol ‘Sempre al nostre cor’, homenatge de Sant Cugat a les persones afectades per la COVID-19\nSant Cugat retrà homenatge a les persones afectades per la Covid-19 el pròxim 22 de juliol\nL’acte “Sempre al nostre cor” se celebrarà als Jardins del Paga-li, Joan, tindrà un aforament limitat i es transmetrà en directe al canal YouTube de l’Ajuntament i a Cugat Mèdia\nLa reserva d’invitacions es pot fer a partir del 10 de juliol a través de la web de l’Ajuntament, a santcugat.cat/semprealnostrecor\nSant Cugat retrà, el pròxim 22 de juliol, un homenatge a totes aquelles persones que han estat víctimes de la Covid-19 o que han patit els efectes de la pandèmia en primera persona. Amb aquest acte, la ciutat vol recordar i donar suport a totes les persones que han perdut la vida durant els darrers mesos, sigui pel coronavirus o per altres causes, a totes les persones que han patit i pateixen les conseqüències econòmiques a causa de l’aturada per l’estat d’alarma i a tots i totes les professionals i voluntàries de diferents àmbits que han estat a primera fila durant la pandèmia.\nMireia Ingla, alcaldessa: ‘La pandèmia de la COVID-19 ens ha deixat sense moltes persones que han perdut la vida en les darreres setmanes, sigui pel virus o altres causes. Per l’excepcionalitat del moment, no han tingut el comiat que es mereixen i que haurien volgut les seves famílies i amistats. Amb aquest acte, els volem retre homenatge i donar-los un sentit adéu, reivindicant també que, malgrat tot, la vida continua obrint-se pas i que sempre les portarem al nostre cor’\nL’homenatge, organitzat per l’Ajuntament, tindrà lloc a partir de les 20:30 h als Jardins del Paga-li Joan. Conduït per la periodista Mònica Huguet, inclourà parlaments institucionals, la projecció de diversos vídeos amb testimonis de la Covid-19, lectures de poemes amb Gisela Figueras i Jordi Lara, i les actuacions de l’Orquestra Simfònica de Sant Cugat i el grup vocal Decibelles.


Almenara bonificará en un 50% la tasa agrícola a los huertos limpios\nL'Ajuntament d'Almenara bonificarà en un 50% la taxa agrícola als propietaris que tinguen els horts nets\nLa mesura pretén evitar que hi haja zones de cultius abandonats que provoquen insalubritat i incendis\nEl ple de l’Ajuntament d’Almenara té previst aprovar aquesta vesprada una proposta de l’equip de govern que buscarà fomentar que els terrenys rurals del terme municipal estiguen nets i en bon estat. Segons ha explicat l’alcaldessa, Estíbaliz Pérez, la intenció és que “es bonifique en 2020 en un 50% la taxa agrícola a aquells propietaris que tinguen els seus camps en condicions”.\nLa proposta ve determinada segons l’alcaldessa perquè “busquem aportar solució a un dels problemes que s’estan trobant moltes localitats, com la nostra, que són les zones de cultius abandonats que es converteixen en focus d’insalubritat amb animals, insectes, o plagues que poden passar als camps veïns o fins i tot suposar un risc d’incendi“. Per això “busquem incentivar i premiar amb la bonificació del 50% de la taxa als propietaris que tinguen els seus terrenys nets i en bon estat” per a “evitar problemes d’insalubritat en el terme municipal, així com els que puguen afectar camps veïns que sí que estan cultivats correctament”.\nEl sistema serà per al pròxim exercici, any en què es bonificarà la taxa. El propietari interessat haurà d’acudir al consistori a sol·licitar durant el mes de gener de 2020 aquesta bonificació per neteja del seu terreny. A partir d’ací s’activarà tot el procés que comportarà la comprovació per part de la Guàrdia Rural, que acudirà a verificar que el terreny està net i en condicions. En aquest cas s’aplicarà la bonificació.